=== 1977 ===
* '''18. januar''' - voldtægt i Sacramento. En husmor blev overfalde mens hendes mand var væk, og deres 1970 Chevy Malibu blev stjålet.
* '''24. januar''' - voldtægt i Citrus Heights, hvor EAR altså selv viste sig at bo. En 25-årig kvinde blev bundet og truet med en ishakke.
* '''7. februar''' - voldtægt igen i Citrus Heights. Ugen efter blev en 18-årig mand skudt i underlivet, da han optog jagten på en lurer i det østlige Sacramento.
* '''8. marts''' - voldtægt i Sacramento.
* '''18. marts''' - voldtægt i Rancho Cordova. En 16-årig kvinde blev overfaldet, da hun var hjemme for at hente nattøj, så hun kunne overnatte hos veninder.
* '''2. april''' - voldtægt i Orangevale.
* '''15. april''' - voldtægt i Sacramento. En 19-årig kvinde overfaldet i sit hjem midt om natten.
* '''3. maj''' - voldtægt i Sacramento.
* '''5. maj''' - voldtægt i Orangevale. Han holdt et ægtepar op udenfor deres hjem med et skydevåben, og voldtog så konen, mens hendes børn sov. Derefter ransagede han huset.
* '''13. maj''' - Efter midnat hørte en familie nogen oppe på taget, og naboernes hunde begyndte at gø. Lige efter ringede en nabo dem om, at nu hørte de nogle kravle på taget hos dem. Politiet rykkede umiddelbart ud, men fandt ingen.<ref>Michelle McNamara: ''I'll be gone in the dark'' (s. 70)</ref> Men næste nat:
* '''14. maj''' - voldtægt i Citrus Heights. Han holdt et ægtepar op udenfor deres hjem med et skydevåben, og voldtog så konen i mere end en time.
* '''16. maj''' - flombelysning blev installeret og oplyste bydelen som et [[juletræ]]. Folk rev buske op og beskar alt, der kunne tænkes at udgøre et skjulested. De sov med hammere og skydevåben under puden. Mange holdt sig vågne mellem kl 1 og 4 om natten, eller sov i skift. Henved 3.000 håndvåben blev solgt i Sacramento mellem januar og maj.<ref>Michelle McNamara: ''I'll be gone in the dark'' (s. 71)</ref> Og alligevel:
[[Fil:EAR-ONS-"Mad is the Word" Front.jpg|thumb|alt=Manuscript in childish writing|Forsiden af ''Mad is the Word'' om gammelt nag mod en skolelærer, fundet i [[1978]] og tænkt at være skrevet af GSK.]]
[[Fil:EAR-ONS-"Mad is the Word" Back.jpg|thumb|alt=See caption|Bagsiden af ''Mad is the Word''.]]
* '''17. maj''' - voldtægt i Del Dayo. EAR fortalte kvinden, at han ville slå nogen ihjel, hvis sagen blev gjort kendt af pressen; men til hendes mand sagde han, at han ville slå nogen ihjel, hvis sagen ''ikke'' fik omtale. Overfaldet resulterede i den første [[skitse]] af EAR. Episoden var særlig skræmmende, fordi ægteparret havde deltaget i et møde på [[rådhus]]et i november 1976, hvor politiet informerede den opskræmte befolkning om efterforskningen. Ægtemanden havde da rejst kritik mod politiet. Det kunne virke, som EAR selv havde deltaget på mødet<ref>Michelle McNamara: ''I'll be gone in the dark'' (s. 72)</ref> og nu ville gøre nar både af politiet og af deres kritiker.
* '''28. maj''' - voldtægt i det sydlige Sacramento. Manden kom hjem fra sit arbejde ved midnat; det forrige overfald var sket lige ved hans arbejdsplads i Del Dayo, men ægteparret var ikke særlig bekymret, da overfaldene foregik i den østlige bydel. De var i seng, da [[skydedør]]en ud til terrassen pludselig gled op, og en mand i rød skimaske steg ind. Han sagde: "''Lig helt rolig, ellers slår jeg jer alle ihjel.''" Han nævnede også deres treårige søn, som sov uforstyrret gennem det hele, men som han altså havde kendskab til. Han smed et reb til konen, og beordrede hende til at binde sin mand. Så blev hun selv bundet. EAR rumsterede rundt og truede dem. Han satte en stak tallerkner mod mandens ryg, så han kunne høre det, hvis manden rørte sig. Så førte han konen ind i stuen, hvor han havde lagt håndklæder på gulvet og voldtog hende adskillige gange. Han truede med, at hvis han hørte noget om overfaldet fra pressen, ville han slå to mennesker ihjel: "''Jeg har fjernsynsapparater i min lejlighed og jeg kommer til at se på dem.''" Han stammede, når ordet begyndt med ''l'', især ''listening''. Parret var nylig flyttet ind i huset, og konen tænkte i eftertid på en mand, der have stået ved siden af hende under visningen, men kunne ikke huske hans ansigt.<ref>Michelle McNamara: ''I'll be gone in the dark'' (s. 75-78)</ref>
* '''6. september''' - voldtægt i det nordlige Stockton. Det var EARs første overfald udenfor Sacramento-egnen, og han overfaldt en 27-årig husmor.
* '''1. oktober''' - voldtægt i Rancho Cordova. En 17-årig kvinde var på besøg hos sin kæreste.
* '''21. oktober''' - voldtægt i Antelope. Han voldtog konen og overlod til parrets to små børn at få forældrene løs fra rebene.
* '''29. oktober''' - voldtægt i Sacramento.
* '''10. november''' - voldtægt i Sacramento. EARs yngste offer, den 13-årige Margaret Wardlow. Både hun og hendes mor i værelset ved siden af blev bagbundet; han satte en stak tallerkner bag morens ryg.<ref>https://abcnews.go.com/US/golden-state-killers-youngest-victims-recalls-attacker-bedroom/story?id=54906232</ref>
* '''2. december''' - overfaldsforsøg. En mand brød sig ind til en kvinde og bandt hende, men to drenge fik skræmt ham væk i tide.<ref name="autogeneret3">https://www.sacbee.com/news/local/crime/article209788654.html</ref>
Levende_personer